ddrg/super_eurlex huggingface dataset:
KOMMISSIONENS FORORDNING (EF) Nr. 2252/1999

af 25. oktober 1999

om nedsættelse for produktionsåret 1999/2000 af støtten for små citrusfrugter leveret til forarbejdning efter forarbejdningstærsklens overskridelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter(1), senest ændret ved forordning (EF) nr. 858/1999(2), særlig artikel 6, og

ud fra følgende betragtninger:

(1) Der er i artikel 5, stk. 1, i forordning (EF) nr. 2202/96 fastsat en forarbejdningstærskel for små citrusfrugter på 320000 tons; i samme artikel 5 er det i stk. 2 fastsat, at for hvert produktionsår foretages der en vurdering af overskridelsen af tærsklen på grundlag af gennemsnittet af de mængder, der i de sidste tre produktionsår forud for det pågældende produktionsår, eller i en tilsvarende periode, er forarbejdet med støtte; når der konstateres en overskridelse, nedsættes den støtte, der er fastsat for det pågældende produktionsår i bilaget til nævnte forordning, med 1 % for hver overskridelsestranche på 3200 tons;

(2) medlemsstaterne har i forbindelse med artikel 22, stk. 1, litra b), i Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter(3), senest ændret ved forordning (EF) nr. 1082/1999(4), givet meddelelse om, hvilke mængder små citrusfrugter der er forarbejdet med støtte; på basis af disse oplysninger er der konstateret en overskridelse på 38173 tons af forarbejdningstærsklen; derfor bør de støttebeløb, der for produktionsåret 1999/2000 er fastsat for små citrusfrugter i bilaget til forordning (EF) nr. 2202/96, nedsættes med 11 %;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I henhold til artikel 5, stk. 2, i forordning (EF) nr. 2202/96 fastsættes støttebeløbet for små citrusfrugter leveret til forarbejdning for produktionsåret 1999/2000 således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 49.

(2) EFT L 108 af 27.4.1999, s. 8.

(3) EFT L 169 af 27.6.1997, s. 15.

(4) EFT L 131 af 27.5.1999, s. 24.
KOMMISSIONENS FORORDNING (EF) Nr. 2254/1999

af 25. oktober 1999

om ændring af forordning (EØF) nr. 2385/91 om gennemførelsesbestemmelser for visse særtilfælde for så vidt angår definitionen af producenter og producentsammenslutninger i fåre- og gedekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3493/90 af 27. november 1990 om almindelige regler for ydelse af præmien til fåre- og gedekødsproducenter(1), senest ændret ved forordning (EF) nr. 233/94(2), særlig artikel 2, stk. 4, og

ud fra følgende betragtninger:

(1) I forordning (EØF) nr. 3493/90 er det fastsat, på hvilke betingelser producenter, der anvender græsningsskifte, kan betragtes som producenter i ugunstigt stillede områder; forordningen fastsætter navnlig, at det kun er husdyrbrugere, hvis bedrifter ligger i visse geografiske områder, som skal fastlægges nærmere, der kan komme på tale;

(2) i Kommissionens forordning (EØF) nr. 2385/91 af 6. august 1991 om gennemførelsesbestemmelser for visse særtilfælde for så vidt angår definitionen af producenter og producentsammenslutninger i fåre- og gedekødssektoren(3), senest ændret ved forordning (EF) nr. 2143/96(4), er disse geografiske områder fastlagt;

(3) af en yderligere undersøgelse fremgår det, at listen over geografiske områder i bilaget til forordning (EØF) nr. 2385/91 bør udvides;

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

Afsnit I i bilaget til forordning (EØF) nr. 2385/91 affattes, for så vidt angår de geografiske områder i den selvstyrende region Valencia, som angivet i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes for ansøgninger, der indgives for produktionsåret 1999 og følgende produktionsår.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 337 af 4.12.1990, s. 7.

(2) EFT L 30 af 3.2.1994, s. 9.

(3) EFT L 219 af 7.8.1991, s. 15.

(4) EFT L 286 af 8.11.1996, s. 10.

BILAG

>TABELPOSITION>
KOMMISSIONENS FORORDNING (EF) Nr. 2260/1999

af 26. oktober 1999

om nedsættelse for produktionsåret 1999/2000 af støtten for appelsiner leveret til forarbejdning efter forarbejdningstærsklens overskridelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter(1), ændret ved forordning (EF) nr. 858/1999(2), særlig artikel 6, og

ud fra følgende betragtninger:

(1) Der er i artikel 5, stk. 1, i forordning (EF) nr. 2202/96 fastsat en forarbejdningstærskel for appelsiner på 1189000 tons; i samme artikel 5 er det i stk. 2 fastsat, at for hvert produktionsår foretages der en vurdering af overskridelsen af tærsklen på grundlag af gennemsnittet af de mængder, der i de sidste tre produktionsår forud for det pågældende produktionsår, eller i en tilsvarende periode, er forarbejdet med støtte; når der konstateres en overskridelse, nedsættes den støtte, der er fastsat for det pågældende produktionsår i bilaget til nævnte forordning, med 1 % for hver overskridelsestranche på 11890 tons;

(2) medlemsstaterne har i forbindelse med artikel 22, stk. 1, litra b), i Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter(3), senest ændret ved forordning (EF) nr. 1082/1999(4), givet meddelelse om, hvilke appelsinmængder der er forarbejdet med støtte; på basis af disse oplysninger er der konstateret en overskridelse på 359838 tons af forarbejdningstærsklen; derfor bør de støttebeløb, der for produktionsåret 1999/2000 er fastsat for appelsiner i bilaget til forordning (EF) nr. 2202/96, nedsættes med 30 %;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I henhold til artikel 5, stk. 2, i forordning (EF) nr. 2202/96 fastsættes støttebeløbet for appelsiner leveret til forarbejdning for produktionsåret 1999/2000 således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 49.

(2) EFT L 108 af 27.4.1999, s. 8.

(3) EFT L 169 af 27.6.1997, s. 15.

(4) EFT L 131 af 27.5.1999, s. 24.
KOMMISSIONENS FORORDNING (EF) Nr. 2267/1999

af 27. oktober 1999

om fastsættelse af den endelige støtte for mandariner, klementiner og satsumas for produktionsåret 1998/99

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter(1), senest ændret ved forordning (EF) nr. 858/1999(2), særlig artikel 6, og

ud fra følgende betragtninger:

(1) Der er i artikel 5, stk. 1, i forordning (EF) nr. 2202/96 fastsat en forarbejdningstærskel for mandariner, klementiner og satsumas på 320000 tons; i samme artikel 5 er det i stk. 2 fastsat, at for hvert produktionsår vurderes overskridelsen af tærsklen på grundlag af gennemsnittet af de mængder, der i de sidste tre produktionsår, herunder det igangværende produktionsår, er forarbejdet med støtte; i samme artikel 5 er det i stk. 3 fastsat, at når der konstateres en overskridelse, nedsættes den støtte, der er fastsat for det igangværende produktionsår i bilaget til nævnte forordning, med 1 % for hver overskridelsestranche på 3200 tons;

(2) medlemsstaterne har i forbindelse med artikel 22, stk. 1, litra b), i Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter(3), senest ændret ved forordning (EF) nr. 1082/1999(4), givet meddelelse om, hvilke mængder mandariner, klementiner og satsumas der blev leveret til forarbejdning i produktionsåret 1998/99 i forbindelse med forordning (EF) nr. 2202/96; på grundlag af disse data og de mængder, der blev forarbejdet med støtte i produktionsårene 1996/97 og 1997/98, blev der konstateret en overskridelse på 38173 tons af forarbejdningstærsklen; de støttebeløb for mandariner, klementiner og satsumas, der er fastsat i bilaget til forordning (EF) nr. 2202/96 for produktionsåret 1998/99, skal derfor nedsættes med 11 %;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

For produktionsåret 1998/99 nedsættes de støttebeløb for mandariner, klementiner og satsumas, der er fastsat i hver tabel i bilaget til forordning (EF) nr. 2202/96, med 11 %.

Ved udbetalingen af denne støtte tages der højde for det forskud på støtten, der allerede er udbetalt efter artikel 15 i forordning (EF) nr. 1169/97.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 49.

(2) EFT L 108 af 27.4.1999, s. 8.

(3) EFT L 169 af 27.6.1997, s. 15.

(4) EFT L 131 af 27.5.1999, s. 24.
RÅDETS FORORDNING (EF) Nr. 2249/1999

af 22. oktober 1999

om åbning af et EF-toldkontingent for indførsel af udbenet tørret kød af hornkvæg

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) I forbindelse med forhandlingerne om en aftale mellem Det Europæiske Fællesskab og Det Schweiziske Forbund om handel med landbrugsprodukter har Fællesskabet forpligtet sig til fra den 1. juli 1999 at åbne et autonomt toldkontingent for udbenet tørret kød af hornkvæg; aftalen blev underskrevet den 21. juni 1999;

(2) i overensstemmelse med Fællesskabets forpligtelse bør det dog fastsættes, at præferencebehandlingen udløber 12 måneder efter aftalens ikrafttræden;

(3) for at forenkle ordningen bør dette kontingent åbnes på flerårigt grundlag og for perioder på hver 12 måneder; den sidste kontingentperiode bliver måske kortere end 12 måneder som følge af det tidspunkt, hvor aftalen træder i kraft; bliver dette tilfældet, bør Kommissionen bemyndiges til at tilpasse rådighedsmængden under toldkontingentet tilsvarende;

(4) ved overgangsperiodens udløb, dvs. et år efter aftalens ikrafttræden, gælder aftalen for præferenceimporten af udbenet tørret kød af hornkvæg fra Schweiz;

(5) gennemførelsesbestemmelserne til denne forordning, herunder navnlig de fornødne bestemmelser om forvaltning af kontingentet, bør vedtages efter proceduren i artikel 27 i Rådets forordning (EØF) nr. 805/68 af 27. juni 1968 om den fælles markedsordning for oksekød(1) -

UDSTEDT FØLGENDE FORORDNING:

Artikel 1

1. For en flerårig periode åbnes for perioden fra 1. juli et givet år til 30. juni det følgende år et EF-toldkontingent for indførsel i hver sådan periode af en nettomængde på 700 tons kød af hornkvæg, udbenet, tørret, henhørende under KN-kode ex 0210 20 90.

2. De specifikke toldsatser, der er fastsat i den fælles toldtarif, finder ikke anvendelse på det i stk. 1 omhandlede toldkontingent.

Artikel 2

Gennemførelsesbestemmelserne til denne forordning og eventuelle bestemmelser om en forholdsvis nedsættelse af den årlige mængde i tilfælde af en afsluttende kontingentperiode på under 12 måneder vedtages efter proceduren i artikel 27 i forordning (EØF) nr. 805/68.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1999 til den sidste dag i den tolvte måned efter ikrafttrædelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 22. oktober 1999.

På Rådets vegne

S. MÖNKÄRE

Formand

(1) EFT L 148 af 28.6.1968, s. 24. Senest ændret ved forordning (EF) nr. 1633/98 (EFT L 210 af 28.7.1998, s. 17).
KOMMISSIONENS FORORDNING (EF) Nr. 2280/1999

af 28. oktober 1999

om undtagelse fra forordning (EF) nr. 1371/95 for så vidt angår datoen for udstedelsen af eksportlicenser for æg i ugen fra 1. til 7. november 1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg(1), senest ændret ved Kommissionens forordning (EF) nr. 1516/96(2),

under henvisning til Kommissionens forordning (EF) nr. 1371/95 af 16. juni 1995 om gennemførelsesbestemmelser for ordningen med eksportlicenser for æg(3), senest ændret ved forordning (EF) nr. 1008/98(4), særlig artikel 3, stk. 7, og

ud fra følgende betragtning:

Det fastsættes i forordning (EF) nr. 1371/95, at eksportlicenserne for ægprodukter udstedes den førstkommende onsdag efter den uge, hvor ansøgningerne blev indgivet, hvis Kommissionen ikke i mellemtiden træffer en særforanstaltning; da der i løbet af ugen fra 1. til 7. november 1999 vil opstå administrative problemer, må fristen forlænges til fredag den 5. november 1999 for de ansøgninger, der indgives i ugen fra 25. til 31. oktober 1999 -

UDSTEDT FØLGENDE FORORDNING:

Artikel 1

Som undtagelse fra artikel 3, stk. 3, i forordning (EF) nr. 1371/95 udstedes de i forordningen omhandlede certifikater, som der indsendes ansøgning om i ugen fra 25. til 31. oktober, fredag den 5. november 1999, hvis Kommissionen ikke i mellemtiden træffer en af de særforanstaltninger, der omhandles i artikel 3, stk. 4, i samme forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 282 af 1.11.1975, s. 49.

(2) EFT L 189 af 30.7.1996, s. 99.

(3) EFT L 133 af 17.6.1995, s. 16.

(4) EFT L 145 af 15.5.1998, s. 6.
KOMMISSIONENS FORORDNING (EF) Nr. 2246/1999

af 22. oktober 1999

om ændring af forordning (EØF) nr. 1318/93 om gennemførelsesbestemmelser til Rådets forordning (EØF) nr. 2067/92 om foranstaltninger til forbrugsfremme og afsætning af kvalitetsoksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød(1), særlig artikel 4, og

ud fra følgende betragtninger:

(1) Kommissionens forordning (EØF) nr. 1318/93(2), senest ændret ved forordning (EF) nr. 351/1999(3), indeholder gennemførelsesbestemmelser til ovennævnte forordning;

(2) beløbene i de ansøgninger om EF-finansiering, som Kommissionen har modtaget for 1999, overstiger langt de budgetmidler, der er afsat til denne foranstaltning, hvorfor forslagene bør genovervejes og beløbene ændres, og det vil nødvendiggøre en yderligere frist ud over den 30. september 1999, for at Kommissionen kan træffe beslutning om godkendelse af ansøgningerne;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 1318/93 foretages følgende ændring:

I artikel 5, stk. 2, første afsnit, indsættes følgende punktum: "For 1999 træffer Kommissionen dog senest den 15. december 1999 beslutning om, hvilke ansøgninger der godkendes."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 30. september 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 215 af 30.7.1992, s. 57.

(2) EFT L 132 af 29.5.1993, s. 83.

(3) EFT L 44 af 18.2.1999, s. 10.
KOMMISSIONENS FORORDNING (EF) Nr. 2266/1999

af 27. oktober 1999

om fravigelse af forordning (EF) nr. 2125/95 om åbning og forvaltning af toldkontingenter for svampekonserves, for så vidt angår importlicenser vedrørende kontingentet for år 2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), ændret ved forordning (EF) nr. 2199/97(2), særlig artikel 15, stk. 1, og

ud fra følgende betragtninger:

(1) Ifølge bestemmelserne i Kommissionens forordning (EF) nr. 2125/95(3), senest ændret ved forordning (EF) nr. 2493/98(4), skal de første ansøgninger om importlicens for 2000-kontingentet indgives den 3. og 4. januar 2000, og medlemsstaterne skal den 5. januar 2000 meddele Kommissionen, hvilke mængder der er indgivet ansøgninger for;

(2) for de oprindelser, hvor licensansøgningerne normalt allerede i begyndelsen af januar overstiger de disponible mængder, er det hensigtsmæssigt at fremrykke perioderne for ansøgningernes indgivelse for at undgå forstyrrelser af datatransmissionen ved overgangen til år 2000 og for at sikre en optimal licensudstedelse;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

1. For alle andre oprindelser end Bulgarien, Polen og Rumænien indgives de første ansøgninger til medlemsstaternes kompetente myndigheder om importlicens under toldkontingentet for år 2000 i henhold til forordning (EF) nr. 2125/95 den 13. og 14. december 1999.

2. De mængder, der omfattes af de i stk. 1 omhandlede ansøgninger, meddeles den 15. december 1999, jf. artikel 6, stk. 1, i forordning (EF) nr. 2125/95.

3. Uanset artikel 6, stk. 2, i forordning (EF) nr. 2125/95 udstedes ovennævnte licenser den 3. januar 2000 med forbehold af de særlige foranstaltninger, der omhandles i nævnte stykke.

Artikel 2

1. Med henblik på anvendelsen af artikel 4, stk. 1, litra a) og b), og artikel 5 i forordning (EF) nr. 2125/95 anses licensansøgninger fra den 13. og 14. december 1999 som indgivet den 3. og 4. januar 2000.

2. Perioden fra 1. januar til 10. december 1999 tages i betragtning ved beregningen af de mængder, der omhandles i artikel 4, stk. 1, litra a) og b), i forordning (EF) nr. 2125/95, og som importeres og/eller eksporteres i 1999.

3. Det importgennemsnit, der omhandles i artikel 5, stk. 1, i forordning (EF) nr. 2125/95, beregnes for 1999 ved at lægge de uudnyttede licensmængder oven i den faktiske import.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 29.

(2) EFT L 303 af 6.11.1997, s. 1.

(3) EFT L 212 af 7.9.1995, s. 16.

(4) EFT L 309 af 19.11.1998, s. 38.
KOMMISSIONENS FORORDNING (EF) Nr. 2253/1999

af 25. oktober 1999

om ændring af forordning (EF) nr. 881/98 om gennemførelsesbestemmelser vedrørende beskyttelse af de supplerende traditionelle benævnelser, der anvendes for visse typer kvbd

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 823/87 af 16. marts 1987 om fastlæggelse af særlige regler for kvalitetsvine fra bestemte dyrkningsområder(1), senest ændret ved forordning (EF) nr. 1426/96(2), særlig artikel 15, stk. 8, og

ud fra følgende betragtninger:

(1) Kommissionens forordning (EF) nr. 881/98(3), senest ændret ved forordning (EF) nr. 806/1999(4), fastsætter gennemførelsesbestemmelser vedrørende beskyttelse af de supplerende traditionelle benævnelser, der anvendes for visse typer kvbd;

(2) eventuelle interesserede, der opfylder de betingelser, som er fastsat i forordningen, bør have en længere frist til at foretage tilføjelser til listen over supplerende traditionelle benævnelser i bilaget til nævnte forordning; forordningens ikrafttrædelse bør derfor udskydes med ti måneder;

(3) i henhold til artikel 53, stk. 2, litra f), i forordning (EF) nr. 1493/1999 af 17. maj 1999 om den fælles markedsordning for vin(5) skal der inden 1. august 2000 vedtages gennemførelsesbestemmelser med henblik på fastsættelse af betingelser for anvendelse af de supplerende traditionelle benævnelser for kvbd; ikrafttrædelsestidspunktet for forordning (EF) nr. 881/98 bør udskydes til denne dato, idet de nye gennemførelsesbestemmelser da vil være vedtaget;

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 7 i forordning (EF) nr. 881/98 erstattes datoen "1. oktober 1999" med "1. august 2000".

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 84 af 27.3.1987, s. 59.

(2) EFT L 184 af 24.7.1996, s. 1.

(3) EFT L 124 af 25.4.1998, s. 22.

(4) EFT L 102 af 17.4.1999, s. 67.

(5) EFT L 179 af 14.7.1999, s. 1.